
COORDONATOR PROGRAME FORMARE PROFESIONALĂ

                                                                        Locație: București 
               Durata contractului: 24 luni începând cu iulie 2025
Tip program: Full-time
Tip job: Office, cu deplasări ocazionale (aprox. 20%)

DESPRE NOI
Fundația Roma Education Fund (REF) este o organizație internațională fondată în 2005 de către Banca Mondială și Open Society Foundations. În cei 20 de ani de activitate, rețeaua REF a investit peste 120 de milioane de euro în proiecte educaționale de calitate, programe de care au beneficiat peste 100.000 de romi de toate vârstele, din 16 țări.
În concordanță cu noua sa misiune strategică, echipele Fundației din cele patru țări în care activează - România, Slovacia, Serbia și Macedonia de Nord - colaborează strâns cu comunitățile rome pentru a atinge trei obiective strategice principale: (1) Dezvoltarea de modele educaționale complementare, menite să crească și să consolideze reziliența comunităților rome; (2) Crearea de programe de angajare eficiente pentru romi, adaptate la evoluția piețelor muncii; (3) Investiții țintite în educație și leadership, cu scopul de a dezvolta capitalul uman în rândul populației rome.
Mai multe informații despre noi: Roma Education Fund 

RESPONSABILITĂȚI:
· Dezvoltă planuri și programe de formare, care să răspundă nevoilor identificate.
· Coordonează implementarea și monitorizarea programului de formare profesională.
· Elaborează și gestionează bugetul alocat pentru formare, asigurând utilizarea eficientă a resurselor financiare și materiale.
· Coordonează experții implicați în cadrul procesului de formare profesională.
· Planifică și coordonează desfășurarea sesiunilor de formare, inclusiv alegerea locației, programului și resurselor necesare.
· Propune îmbunătățiri și ajustări ale programelor de formare în funcție de rezultatele evaluărilor.
· Coordonează evaluarea inițială și finală a beneficiarilor.
· Coordonează procesul de autorizare a formării profesionale în domeniile propuse în cadrul proiectului.
· Coordonează procesul de subcontractare a serviciilor de formare profesională.
· Aprobă documentele primite din teren și stabilește eligibilitatea subvențiilor.
· Răspunde de bunul mers al programului de formare profesională.
· Se asigură că toate programele de formare respectă legislația în vigoare și standardele de acreditare relevante.

CERINȚE
· Diplomă de licență (studii superioare finalizate);
· Experienta generală  în implementarea proiectelor cu  finanțare nerambursabilă de cel puțin 2 ani.
· Experiență specifică în dezvoltarea/planificarea și implementarea programelor de formare profesională, experiență în coordonarea și supervizarea echipelor de experți implicați în livrarea programelor de formare, de coordonare a echipelor de formatori și experți pentru formare profesionala de minimum 1 an.
· Experiență în colaborarea cu instituții publice și private, companii.

CE OFERIM
· Salariu competitiv;
· Oportunități de dezvoltare profesională;
· Mediu de lucru plăcut și colaborativ;
· Implicare în proiecte cu impact social real.



APLICĂ ACUM! 
Trimite CV-ul și o scrisoare de intenție de maximum 10 rânduri către colega noastră, Amalia Florea, la adresa aflorea@roma.education, până la data de 22 iunie 2025, menționând în subiectul e-mailului: „Aplicație Coordonator programe formare profesională – Numele dvs.”
În scrisoarea de intenție, vă rugăm să răspundeți la următoarea întrebare:
• Cum se aliniază experiența dumneavoastră profesională cu cerințele acestui post?
Notă: Sunt încurajate să aplice persoanele care se identifică drept romi, beneficiarii burselor oferite de Roma Education Fund, care îndeplinesc profilul și cerințele menționate mai sus. Femeile rome sunt în mod special încurajate să aplice.
Important: Din cauza numărului mare de aplicații, din păcate, REF nu are posibilitatea de a răspunde individual fiecărui candidat. Vă rugăm să rețineți că doar persoanele selectate pe lista scurtă vor fi contactate pentru un prim interviu.

